钦定古今图书集成/明伦汇编/闺媛典/第046卷 > 陆丞相夫人
## 钦定古今图书集成/明伦汇编/闺媛典/第046卷 > 陆丞相夫人

按《淮安府志》：“陆丞相夫人，盐城人。夫人与丞相浮海
至厓山，北军大至，两军死战，丞相伏剑，夫人与子赴
水死。”

===闵居正妻蒲氏===按《凤阳府志》：“蒲氏，南陵蒲卓长女，幼寡言笑，卓授以
《孝经》，能晓大义，常自注《列女传》十七，适郡先贤闵子
裔孙闵居正。会居正当从军，与蒲泣别，蒲慷慨，义形
于色，谓丈夫当立功阃外，即不讳，曒日可指也。居家
事姑惟谨，姑竟忘其子之去侧也。后数年，居正凶闻
至，妇决意自裁，姑及母防之密。逾三日，部署箱奁作”
四分，厚者奉姑，馀及妯娌自缢西窗下，时年二十六，
值世乱，未旌表。